CELEX: 22006D0013
Language: lt
Date: 1134000000000
Title: 2006/13/EB: 2005 m. gruodžio 8 d.  EB–Farerų salų jungtinio komiteto sprendimas Nr. 2/2005, iš dalies keičiantis sprendimą Nr. 1/2001 dėl Europos bendrijos ir Danijos vyriausybės bei Farerų salų vietos vyriausybės susitarimo papildomo protokolo dėl veterinarijos klausimų taikymo sąlygų

13.1.2006   
            
            
               LT
            
            
               Europos Sąjungos oficialusis leidinys
            
            
               L 8/46
            
         EB–FARERŲ SALŲ JUNGTINIO KOMITETO SPRENDIMAS Nr. 2/2005
   2005 m. gruodžio 8 d.
   iš dalies keičiantis sprendimą Nr. 1/2001 dėl Europos bendrijos ir Danijos vyriausybės bei Farerų salų vietos vyriausybės susitarimo papildomo protokolo dėl veterinarijos klausimų taikymo sąlygų
   (2006/13/EB)
   EB–FARERŲ SALŲ JUNGTINIS KOMITETAS,
   atsižvelgdamas į Europos bendrijos ir Danijos vyriausybės bei Farerų salų vietos vyriausybės susitarimą pasikeičiant laiškais,
   atsižvelgdamas į Europos bendrijos ir Danijos vyriausybės bei Farerų salų vietos vyriausybės susitarimo papildomą protokolą dėl veterinarijos klausimų (1), ypač į jo 2 straipsnio pirmąją pastraipą,
   kadangi:
   
               (1)
            
            
               2004 m. rugpjūčio 24 d. EB–Farerų salų jungtinio komiteto veterinarijos pogrupio posėdyje Briuselyje Farerų salos pristatė veiksmų žuvų ligų atvejais planą ir žuvų, sergančių infekcine lašišų anemija, pašalinimo schemą; Bendrijos ekspertai pripažino, kad abu dokumentai atitinka Bendrijos taisykles ir todėl yra priimtini.
            
         
               (2)
            
            
               Veterinarijos pogrupis taip pat rekomendavo įtraukti Farerų salas į Bendrijos pranešimo apie gyvūnų ligas sistemą.
            
         
               (3)
            
            
               Todėl veterinarijos pogrupis rekomendavo, kad EB–Farerų salų jungtinio komiteto sprendimas Nr. 1/2001 (2) būtų iš dalies pakeistas,
            
         NUSPRENDĖ:
   1 straipsnis
   EB–Farerų salų jungtinio komiteto sprendimas Nr. 1/2001 iš dalies keičiamas taip:
   
               1)
            
            
               7 straipsnis papildomas šia dalimi:
               „3.   Farerų salos įgyvendina Tarybos direktyvą 82/894/EEB (3) ir dalyvauja pranešimo apie gyvūnų ligas sistemoje (ADNS). Dėl Farerų salų dalyvavimo sistemoje praktinių klausimų sprendimus priima Komisijos ir Farerų salų pareigūnai.
            
         
               2)
            
            
               11 straipsnio 1 dalies trečioji pastraipa pakeičiama taip:
               „Farerų salos pateikė veterinarijos pogrupiui veiksmų planą pagal Direktyvos 93/53/EEB 15 straipsnį. Veiksmų planas apima sergančių žuvų pašalinimo schemą pagal Direktyvos 93/53/EEB 6 straipsnį. 2004 m. rugsėjo mėn. pateiktiems veiksmų planui ir sergančių žuvų pašalinimo schemai buvo pritarta kartu su šiame plane numatytomis vakcinacijos procedūromis. Vėlesni plano atnaujinimai buvo pateikti Komisijai patvirtinti, prieš tai informavus valstybes nares Maisto grandinės ir gyvūnų sveikatos nuolatiniame komitete.“;
            
         
               3)
            
            
               11 straipsnio 2 dalis išbraukiama.
            
         2 straipsnis
   Šis sprendimas įsigalioja kito mėnesio nuo jo priėmimo pirmą dieną.
   
      Priimta Briuselyje, 2005 m. gruodžio 8 d.
      
         
            Jungtinio komiteto vardu
         
         
            Pirmininkas
         
         Pierre FAUCHERAND
         
      
   
   
      (1)  OL L 305, 1999 11 30, p. 26.
   
      (2)  OL L 46, 2001 2 16, p. 24.
   
      (3)  OL L 378, 1982 12 31, p. 58.“;